Φρειδερίκος Γουλιέλμος Β΄ της Πρωσίας

Ο **Φρειδερίκος Γουλιέλμος Β΄ **(γερμ. *Friedrich Wilhelm II.*, 25 Σεπτεμβρίου 1744 - 16 Νοεμβρίου 1797) ήταν βασιλιάς της Πρωσίας (1786-1797) και πρίγκιπας του Νεσατέλ. 

## Βιογραφία
Ήταν το πρώτο παιδί και ο πρώτος γιος του Αυγούστου Γουλιέλμου της Πρωσίας και της Λουίζας των Γουέλφων, κόρης του Φερδινάνδου Αλβέρτου Β΄ του Μπράουνσβαϊγκ-Βόλφενμπυττελ.

Αγαπούσε την άνετη ζωή και τη νωχέλεια, σε αντίθεση με τον προκάτοχο και θείο του, Φρειδερίκο Β΄. Στην εποχή του, η Πρωσία αποδυναμώθηκε εσωτερικά όσο και εξωτερικά, αποτυγχάνοντας να αντιμετωπίσει επαρκώς τις προκλήσεις της νέας τάξης πραγμάτων που έθεσε η Γαλλική Επανάσταση. Στο θρησκευτικό τομέα στράφηκε κατά του Διαφωτισμού, με στόχο την αποκατάσταση του παραδοσιακού Προτεσταντισμού. Ήταν ένας προστάτης των τεχνών: κατασκεύασε την Πύλη του Βρανδεμβούργου, το Μαρμάρινο Παλάτι στο Πότσδαμ και άλλα αξιοσημείωτα κτήρια.

## Οικογένεια
Πρώτα νυμφεύτηκε την εξαδέλφη του, Ελισάβετ Χριστίνα των Γουέλφων, κόρη του Καρόλου Α΄ του Μπράουνσβαϊγκ-Λύνεμπουργκ-Βόλφενμπυττελ, και είχε ένα παιδί:
* Φρειδερίκη Καρλόττα (1767 - 1820), παντρεύτηκε το Φρειδερίκο, Δούκα της Υόρκης & του Ώλμπανυ.

Αφού τη διαζεύχθηκε, νυμφεύτηκε για δεύτερη φορά τη Φρειδερίκη Λουίζα, κόρη του Λουδοβίκου Θ΄ της Έσσης-Ντάρμστατ, και είχε επτά τέκνα:
* Φρειδερίκος Γουλιέλμος Γ΄ (1770 - 1840), Βασιλιάς της Πρωσίας.
* Φρειδερίκη *Χριστίνα* Αμαλία Βιλελμίνη (1772 - 1773).
* Λουδοβίκος Κάρολος (1773 - 1796), νυμφεύτηκε τη Φρειδερίκη, κόρη του Καρόλου Β΄ του Μεκλεμβούργου-Στρέλιτς.
* Βιλελμίνη (1774 - 1837), παντρεύτηκε το Γουλιέλμο Α΄ των Κάτω Χωρών.
* Αυγούστα (1780 - 1841), παντρεύτηκε το Γουλιέλμο Β΄ της Έσσης.
* Ερρίκος (1781 - 1846), Πρίγκιπας της Πρωσίας.
* Γουλιέλμος (1783 - 1851), νυμφεύτηκε τη Μαρία Άννα, κόρη του Φρειδερίκου Ε΄ της Έσσης-Χόμπουργκ.

Νυμφεύτηκε μοργανατικά: πρώτα με τη Γιούλια Αμάλια, Κόμισσα φον Φος, και μετά το τέλος της (1789) νυμφεύτηκε με τη Ζοφί Γιουλιάνα, Κόμισσα φον Ντάνχοφ, το 1790, με την οποία είχε δύο τέκνα:
* Φρήντριχ Βίλεμ (1792 - 1850).
* Ζοφί *Γιούλια* (1793 - 1848), παντρεύτηκε το Φρειδερίκο Φερδινάνδο του Άνχαλτ-Κέτεν.

Επίσημη ερωμένη του ήταν η Βιλελμίνε Ένκε-Ριτς, Κόμισσα του Λίχτεναου, με την οποία έκανε τέσσερα -εκτός γάμου- τέκνα:
* (νόθη) Ουλρίκα Ζοφί Βιλελμίνε φον Μπέρκχολτς (1774).
* (νόθη) Κριστίνα Ζοφία Φρηντερίκα φον Λύτσμπεργκ (1777).
* (νόθος) Φρήντριχ Βίλεμ Μόρτις *Αλεξάντερ*, Κόμης του Ντερ Μαρκ (1779 - 1787).
* (νόθη) *Μαριάννε* Ντιντερίκα Φρηντερίκε Βιλελμίνε φον Ντερ Μαρκ (1780 - 1814).

## Πρόγονοι


## Παραπομπές


## Πηγές
*Feldhahn, Ulrich (2011). Die preußischen Könige und Kaiser (German). Kunstverlag Josef Fink, Lindenberg. pp.&nbsp;15–16. ISBN 978-3-89870-615-5.
*Komander, Gerhild H. M. "Friedrich Wilhelm II. König von Preußen (German)". Verein für die geschichte Berlins e.V. Retrieved 29 April 2013.
*"Preussenchronik: Der neue König macht wenig besser und vieles schlimmer (German)". Rundfunk Berlin Brandenburg. Retrieved 29 April 2013.
*"Preussenchronik: Friedrich Wilhelm II. Preußen (German)". Rundfunk Berlin Brandenburg. Retrieved 29 April 2013.
*Clark, Christopher (2006). Iron Kingdom: The Rise and Downfall of Prussia, 1600 to 1947. Cambridge, MA: Belknap Press of Harvard University Press. p.&nbsp;270.
*Nancy Mitford, "Frederick the Great" (1970) pp.&nbsp;206–207.

Κατηγορία:Βασιλείς της Πρωσίας
Κατηγορία:Οίκος των Χοεντσόλερν